ओसीआर
चित्र:OCR-block-diagram.jpg हस्तलिखित, टाइप किए हुए या प्रिन्ट किए हुए पाठ्यांश (टेक्स्ट) की छवि का कम्प्यूटर द्वारा पढ़े जाने योग्य पाठ्यांश रूप में परिवर्तन प्रकाशिक सम्प्रतीक अभिज्ञान (प्रकाश द्वारा सम्प्रतीकों की पहचान/Optical Character Recognition/ओसीआर) कहलाती है। आजकल यह छवि-प्रसंस्करण पर आधारित कम्प्यूटर क्रमादेशों / प्रोग्रामों द्वारा आसानी से सम्भव हो गया है किन्तु इसे यांत्रिक तरीकों से भी करना सम्भव है। वस्तुत: यह प्रतिरूप की पहचान, कृत्रिम बुद्धि और मशीनी-दृष्टि (machine vision) के क्षेत्र में अनुसंधान का एक क्षेत्र है। पहले ओसीआर क्रमादेशों / प्रोग्रामों को प्रशिक्षित करना पड़ता था किन्तु अब बहुत से 'बुद्धिमान' प्रोग्राम भी बना दिए गए हैं जो अधिकांश फांटों को बहुत अधिक शुद्धता के साथ पहचान लेते हैं।